नाटक में दो पात्र हैं। एक तो स्वयं गांधी है और दूसरा पात्र जिज्ञासू है। दोनों के बीच संवाद होता है। गांधी कहते हैं कि पहले मनुष्य जंगलो में रहता था, आज उसके पास मकान है, कल वह अपना तन जानवरों की खाल से ढ़क लेता था पर आज उसके पास वस्त्र है। तो क्या यह सभ्यता विकास है ? जो सभ्यता मनुष्य के प्रति नफरत फैलाए, उसे शैतानी सभ्यता ही कहेंगे। जिज्ञासू के मन में ब्रिटिश पार्लयामेण्ट के प्रति आदर है। इस बात से उसे गहरी चोट पहुँचती है जब गांधी ब्रिटिश पार्लयामेण्ट को बांझ और वेश्या कहते हैं। गांधी का तर्क है कि यह उसी के लिए काम करती है जो इसे अपने पास रखे। इसी तरह के वाद विवाद शिक्षा, न्याय व्यवस्था, मशीन, रेल, धर्म को लेकर चलता है। गांधी उस शिक्षा व्यवस्था, न्याय प्रणाली, धर्म तथा मशीनीकरण के विरोधी हैं जो मानव जाति के लिए अहितकारी है, जो मात्र लोभ व लाभ के उद्देश्य से संचालित है। स्वराज आजादी को मतलब ऐसी व्यवस्था है जिसका उद्देश्य मानव भलाई हो। धार द्वारा मंचित ‘हिन्द स्वराज’ में गांधी की भूमिका नितिन शर्मा ने निभाई, वहीं जिज्ञासू की भूमिका में आलोक यादव थे।